**ΕΛΛΗΝΙΚΗ ΔΗΜΟΚΡΑΤΙΑ**

 **1η Υ.ΠΕ. ΑΤΤΙΚΗΣ**

 **ΓΝΑ «Γ.ΓΕΝΝΗΜΑΤΑΣ»**

 **Λ. ΜΕΣΟΓΕΙΩΝ 154, Τ.Κ. 11527**

 **ΓΑΣΤΡΕΝΤΕΡΟΛΟΓΙΚΟ ΤΜΗΜΑ**

 **ΣΥΝΤΟΝΙΣΤΗΣ Δ/ΝΤΗΣ: ΒΑΣΙΛΕΙΟΣ ΧΑΡ. ΝΤΕΛΗΣ**

 **Τηλ. 2132034150**

**ΠΡΟΕΤΟΙΜΑΣΙΑ ΚΟΛΟΝΟΣΚΟΠΗΣΗΣ - 2**

**ΟΝΟΜΑΤΕΠΩΝΥΜΟ ΑΣΘΕΝΟΥΣ: ……………………………………………………………………………………………**

**Η ΕΞΕΤΑΣΗ ΣΑΣ ΕΙΝΑΙ ΠΡΟΓΡΑΜΜΑΤΙΣΜΕΝΗ ΓΙΑ ΤΗΝ**

**ΗΜΕΡΑ: …………………………………………………… ΚΑΙ ΩΡΑ(ΕΝΔΕΙΚΤΙΚΗ): ………………………………………….**

Προμηθευτείτε από το φαρμακείο ένα κουτί με δύο φιαλίδια **PHOSPHATE BOTANIA** ή **FLEET PHOSPHO – SODA ή PHOSPHO LAXAT** και ακολουθείστε με προσοχή τις παρακάτω οδηγίες ώστε να επιτευχθεί πλήρης καθαρισμός του εντέρου που είναι ουσιώδης για μια λεπτομερή και αξιόπιστη εξέταση του εντέρου σας.

**ΤΗΝ ΠΑΡΑΜΟΝΗ ΤΗΣ ΕΞΕΤΑΣΗΣ**

**Πρωί**: Τσάι ή καφέ με φρυγανιές, μέλι.

**Στις 10 π.μ**. : Διαλύστε το περιεχόμενο ενός φιαλιδίου καθαρτικού σε μισό ποτήρι (120ml) νερού.

Πιείτε το διάλυμα αυτό και μετά πιείτε τουλάχιστον τέσσερα (4) ποτήρια νερό ή άλλα υγρά.\*

**Μεσημέρι**: Μπορείτε να φάτε ζωμό κρέατος με φιδέ ή νερόσουπα φιδέ.

**Στιις 6 μ.μ**: Διαλύστε το δεύτερο φιαλίδιο του καθαρτικού σε μισό ποτήρι νερό (120 ml). Πιείτε το διάλυμα αυτό και στη συνέχεια πιείτε τουλάχιστον τέσσερα (4) ποτήρια νερό ή άλλα υγρά\*.

Την ημέρα της προετοιμασίας, από το πρωί μέχρι τα μεσάνυχτα, θα πρέπει να πιείτε τουλάχιστον δεκαέξι ποτήρια (250ml) υγρά. Στην ποσότητα αυτή συμπεριλαμβάνονται το καθαρτικό και τα υγρά που θα πιείτε μαζί με το καθαρτικό.

**\*Υγρά είναι**: Ζωμοί κρέατος, φρουτοχυμοί στραγγισμένοι, νερό, τσάι, χαμομήλι, καφές, αναψυκτικά, ΟΧΙ ΓΑΛΑ.

Με τη λήψη των καθαρτικών αναμένονται συχνές κενώσεις του εντέρου με τη μορφή διάρροιας καθώς και ήπιοι πόνοι ή φούσκωμα στην κοιλιά.

**ΤΗΝ ΗΜΕΡΑ ΤΗΣ ΕΞΕΤΑΣΗΣ**

Απαγορεύεται να φάτε οτιδήποτε. Μπορείτε να πιείτε λίγο νερό μέχρι τρεις (3) ώρες πριν την ενδοσκόπηση.

**ΣΗΜΑΝΤΙΚΕΣ ΟΔΗΓΙΕΣ ΓΙΑ ΤΟΝ ΑΣΘΕΝΗ:**

* **Αν έχετε νεφρική ανεπάρκεια απαγορεύεται να πάρετε τα καθαρτικά που προβλέπει η προετοιμασία αυτή.**
* Να προσκομίσετε την ημέρα της κολονοσκόπησης πρόσφατες (τελευταίο 5ήμερο) εξετάσεις αίματος, που θα περιλαμβάνουν **γενική αίματος** και **χρόνο** **προθρομβίνης**.
* Αν παίρνετε φάρμακα για κάποιο λόγο υγείας, θα πρέπει να ρωτήσετε τον θεράποντα ιατρό σας για ενδεχόμενη τροποποίησή τους, την προηγούμενη ημέρα της προετοιμασίας και την ημέρα της ενδοσκόπησης.
* Αν έχετε νόσο των βαλβίδων της καρδιάς, προσθετικές βαλβίδες ή ιστορικό ενδοκαρδίτιδας συμβουλευτείτε τον καρδιολόγο σας για προληπτική λήψη αντιβιοτικών πριν την ενδοσκόπηση.
* Σε περίπτωση που παίρνετε αντιπηκτικά, αντιαιμοπεταλικά φάρμακα ή ασπιρίνη, συνεννοηθείτε με τον θεράποντα γιατρό σας για το χρονικό διάστημα διακοπής των φαρμάκων πριν την ενδοσκόπηση.
* Στην ενδοσκόπηση πιθανότατα θα σας χορηγηθούν κατασταλτικά φάρμακα. Αποφύγετε να οδηγήσετε αμέσως μετά την ενδοσκόπηση διότι τα αντανακλαστικά σας θα είναι μειωμένα και υπάρχει κίνδυνος ατυχήματος.

Εάν θέλετε να ρωτήσετε κάτι για την εντερική προετοιμασία, μπορείτε να τηλεφωνείτε πρωί μεταξύ 8π.μ – 3μ.μ στη Γραμματεία του Ενδοσκοπικού Τμήματος, στο τηλ. **2132034150**